Karl Markovics

Karl Markovics (naskiĝis la 29-an de aŭgusto 1963 en Vieno, Aŭstrio) estas aŭstra aktoro, reĝisoro kaj scenaristo.

 Vivo 
La filo de vendistino kaj de busŝoforo ne volis lerni kutiman profesion, sed revis pri aktora kariero, kaj la gepatroj subtenis lin en tio. Tamen li ne pasis la kandidatigan ekzamenon en la aktora lernejo Max-Reinhardt-Seminar. Li tamen ne malentuziasmiĝis kaj ekde la jaro 1982 profesie aktoris en la viena teatro Serapionstheater. Ekde 1987 li aktoris en la teatro Wiener Ensemble.

Unuan filman rolon li avis en 1991 en la kineja filmo Hund und Katz de Michael Sturminger. En 1993 li videblis en la tragike komika privojaĝa filmo Indien ("Barato") de Paul Harather. Vasta publiko ekkonis lin en la rolo de distrikta polica inspektoro Stockinger , komence en la aŭstria krimfilma serio Kommissar Rex (1994 ĝis 1996), poste en la "ida serio" Stockinger. Sekvis pliaj filmaj roloj interalie en la projektoj Hinterholz 8 (1998), Late Show (1999), Geboren in Absurdistan (1999) kaj Komm, süßer Tod (2000).

En la sekvaj jaroj li aktoris en multaj televidaj kaj teatraj produktaĵoj, interalie en la vienaj teatrejoj Theater in der Josefstadt kaj Volkstheater', kie li en 2005 per la dramo La kalva kantistino de Eugène Ionesco ankaŭ unuafoje reĝisoris tratraĵon. En 2008 li videblis en la duparta televida produktaĵo Die Gustloff de la reĝisoro Joseph Vilsmaier - flanke de la aktoraj kolegoj Michael Mendl, Heiner Lauterbach, Francis Fulton-Smith kaj Dana Vávrová.

La ĉefrolo de Salomon Sorowitsch en la filmo Die Fälscher (2007) de Stefan Ruzowitzky, kiu ricevis la Akademian Premion de 2008 en la kategorio de "plej bona neanglalingva filmo, estas lia ĝis nun plej granda sukceso.

En 2009 Karl Markovics kune kun aliaj samlandaj kolegoj fondis la "Akademion de la Aŭstra Filmo". Du jarojn pli poste, en 2011, li en la filmo Atmen ("spiri") unuafoje laboris filma reĝisoro kaj scenaristo. La produktaĵo ricevis la premion Prix Europa Cinemas Label en la 64-a Internacia Filmfestivalo de Cannes, la Aŭstran Filmpremion pri plej bona reĝisorado kaj plej bona scenaro, kaj la ĉefajn premiojn en la Sarajeva Filmfestivalo kaj la Sao-Paŭla Internacia Filmfestivalo.

 Privata vivo 
Karl Markovics estas edzo de la teatra aktorino Stephanie Taussig kaj patro de du infanoj. Li loĝas proksime de Vieno.

 Listo de filmoj (elekto) 
 televida filmoj kaj serioj 
 1994: Kommissar Rex (televida serio)
 1996: Stockinger (televida serio)
 1999: Sturmzeit (5-parta televida filmo)
 2000: Lumpazivagabundus (televida filmo)
 2002: Andreas Hofer – Die Freiheit des Adlers (televida filmo)
 2002: Die Wasserfälle von Slunj
 2003: Annas Heimkehr
 2004: Zuckeroma
 2005: Vier Frauen und ein Todesfall (televida filmo)
 2005: Trautmann (televida serio)
 2006: Kronprinz Rudolf (duparta televida filmo)
 2007: Franz Fuchs – Ein Patriot (televida filmo)
 2008: Die Gustloff (televida filmo)

eta|300px|<center>Karl Markovics kaj la reĝisoro Stefan Ruzowitzky en la filmfestivalo Viennale de 2009

 Kinaj filmoj 
 1993: Indien
 1993: Muttertag – Die härtere Komödie
 1993: Halbe Welt
 1995: Auf Teufel komm raus
 1997: Qualtingers Wien
 1998: Hinterholz 8
 1998: Der Strand von Trouville
 1998: Drei Herren
 1999: Late Show
 1999: Alles Bob!
 1999: Wanted
 1999: Geboren in Absurdistan
 2000: Komm, süßer Tod
 2001: Showdown
 2001: Die Männer ihrer Majestät (All the Queen's Men)
 2007: Die Fälscher
 2009: Hexe Lilli – Der Drache und das magische Buch
 2009: Die kleinen Bankräuber
 2010: Nanga Parbat
 2010: Henri 4
 2010: Mahler auf der Couch
 2010: Die verrückte Welt der Ute Bock
 2011: Unknown

 Kiel reĝisoro kaj scenaristo 
 2011: Atmen

 Teatraj aranĝoj 
eta|<center>honorigo per la premio Romy kiel plej ŝatata aktoro (Vieno 2008)
 1992/1993: Einen Jŭ will er sich machen - en la rolo de "August Sonders". Volkstheater, Vieno
 1999/2000: Der böse Geist Lumpazivagabundus - en la rolo de "Zwirn". Volkstheater, Vieno
 2004/2005: Hunt oder der totale Februar - Theater im Hausruck, Vieno
 2006: Mein Nestroy - Theater in der Josefstadt, Vieno
 2006: A Midsummer Night's Dream - Volksoper, Vieno
 2008: Die Fledermaus  - en la rolo de "Frosch - opereto de Johann Strauss - Opernhaus Zürich 2008: Mein Kampf - Theater in der Josefstadt, Vieno
 2010: Alpenkönig und Menschenfeind - Sommerarena Baden (Malsupra Aŭstrio)

 Premioj 
 2007: premio de la Internacia Kina Semajno de Valladolid kiel plej bona aktoro (pro la filmo Die Fälscher)
 2007: Mezorienta Internacia Filmfestivalo, Abu-Dabio, Black Pearl kiel plej bona aktoro (pro la filmo Die Fälscher)Middle East International Film Festival – Abu Dhabi: Black Pearl Winners announced  (PDF), 19-an de oktobro 2007.
 2007: premio Romy en la kategorio plej ŝatata aktoro
 2008: premio Romy en la kategorio plej ŝatata aktoro
 2008: granda aktora premio de la filmfestivalo Diagonale pro "elstaraj atingoj" (pro la filmo Die Fälscher)
 2008: kandidatigo por la premio Emmy en la kategorio "plej bona aktoro en eksterusona televida filmo" (pro la filmo Franz Fuchs – Ein Patriot)
 2010: premio Johann-Nestroy-Ring, atribuita en la Lehártheater, Bad Ischl, Aŭstrio, la 25-an de majo
 2011: Prix Europa Cinemas Label en la 64-a Internacia Filmfestivalo de Cannes de 2011 pro la filmo Atmen
 2011: ĉefa premio en la Sarajeva Filmfestivalo pro la filmo Atmen
 2011: ĉefa premio en la kategorio "filmo" de la Sao-Paŭla Internacia Filmfestivalo pro la filmo AtmenSão Paulo International Film Festival 2011: Prêmio do júri
 2012: Aŭstria Filmpremio pro la filmo Atmen (plej bona reĝisorado, plej bona scenaro)

 Notoj 

 Eksteraj ligiloj 



 intervjuo kun Karl Markovics en la retejo uncut.at - filmfestivalo Berlinale 2007
 biografieto de Karl Markovics en retejo de la telavida programo Ö1-Club Kulturkalender
 intervjuo kun Karl Markovics kaj Stefan Ruzowitzky pri la filmo „Die Fälscher“  2007

Kategorio:Vienanoj
Kategorio:Aŭstraj aktoroj
Kategorio:Aŭstraj reĝisoroj
Kategorio:Aŭstraj scenaristoj